section_heading: Loeb-Saleov serijal
paragraph_text: Sumarno, Loeb i Sale su u svom kultnom serijalu napravili velike promjene u interpretaciji i percepciji Calendar Mana kao lika. Iako su zadržali staro ime (Julian Day) i njegovu odlučnost u izbjegavanju ubojstava, Calendar Man je prošao kroz značajnu promjenu u fizičkom izgledu, koja će postati uzor za sve kasnije interpretacije, ali i karakterno, postavši jezivi i izrazito inteligentni Batmanov protivnik. Njegov um je opisan kao značajno poremećen, a zbog svojih je zločina, iako oni nikada nisu bili nasilni u svojoj prirodi, smješten u posebno izolirani dio Arkhama, što ide u prilog njegovom notoritetu. Vrlo vješt u dedukciji, ali i vrstan manipulator, Calendar Man je u nekoliko instanci bio korak ispred čak i u odnosu na Batmana, što je odlika pripisana tek rijetkim njegovim protivnicima. Iako će Day kasnije prolaziti kroz još izmjena, koje će dodatno naglašavati njegov notoritet, sve moderne interpretacije lika direktno su proizašle iz ovog serijala.